CELEX: 62015TN0035
Language: et
Date: 2015-01-14 00:00:00
Title: Kohtuasi T-35/15: 14. jaanuaril 2015 esitatud hagi – Alkarim for Trade and Industry versus nõukogu

16.3.2015   
            
            
               ET
            
            
               Euroopa Liidu Teataja
            
            
               C 89/39
            
         14. jaanuaril 2015 esitatud hagi – Alkarim for Trade and Industry versus nõukogu
   (Kohtuasi T-35/15)
   (2015/C 089/47)
   Kohtumenetluse keel: prantsuse
   
      Pooled
   
   
      Hageja: Alkarim for Trade and Industry LLC (Tal Kurdi, Süüria) (esindajad: advokaadid J.-P. Buyle ja L. Cloquet)
   
      Kostja: Euroopa Liidu Nõukogu
   
      Nõuded
   
   Hageja palub Üldkohtul:
   
               —
            
            
               tühistada hagejat puudutavas osas nõukogu 20. oktoobri 2014. aasta rakendusmäärus (EL) nr 1105/2014, millega rakendatakse määrust (EL) nr 36/2012, mis käsitleb piiravaid meetmeid seoses olukorraga Süürias;
            
         
               —
            
            
               tühistada hagejat puudutavas osas nõukogu 20. oktoobri 2014. aasta rakendusotsus 2014/730/ÜVJP, millega rakendatakse otsust 2013/255/ÜVJP, mis käsitleb Süüria vastu suunatud piiravaid meetmeid;
            
         
               —
            
            
               mõista kõik kohtukulud, seal hulgas hageja kohtukulud, välja nõukogult.
            
         
      Väited ja peamised argumendid
   
   Hagi põhjenduseks esitab hageja seitse väidet.
   
               —
            
            
               Esimese väite kohaselt on rikutud kaitseõigust ja õigust õiglasele kohtumõistmisele, kuna hagejat ei ole enne vaidlusaluste sanktsioonide võtmist kordagi ära kuulatud.
            
         
               —
            
            
               Teise väite kohaselt on asjaolude hindamisel tehtud ilmne viga.
            
         
               —
            
            
               Kolmanda väite kohaselt on rikutud proportsionaalsuse põhimõtet.
            
         
               —
            
            
               Neljanda väite kohaselt on ebaproportsionaalselt rikutud omandiõigust ja õigust tegeleda kutsealaga.
            
         
               —
            
            
               Viienda väite kohaselt on vaidlustatud otsused õigusvastased, kuna otsuse 2013/255/ÜVJP (1) artikli 32 ja määruse nr 36/2012 (2) artiklite 14 ja 26 nõuded ei olnud täidetud, kuivõrd hageja ei ole kunagi teadlikult ja vabatahtlikult üritanud kõrvale hoida Euroopa Liidu või rahvusvahelistest sanktsioonidest.
            
         
               —
            
            
               Kuuenda väite kohaselt on tegemist võimu kuritarvitamisega, kuna objektiivsete, asjakohaste ja kooskõlaliste tõendite põhjal on alust arvata, et vaidlusalused meetmed võeti väljatoodutest teistsuguse eesmärgiga (turulepääsu piiramine – teiste osaliste eelistamine).
            
         
               —
            
            
               Seitsmenda väite kohaselt on rikutud põhjendamiskohustust.
            
         
      (1)  Nõukogu otsus 2013/255/ÜVJP, 31. mai 2013 , mis käsitleb Süüria vastu suunatud piiravaid meetmeid (ELT L 147, lk 14).
   
      (2)  Nõukogu määrus (EL) nr 36/2012, 18 jaanuar 2012, mis käsitleb piiravaid meetmeid seoses olukorraga Süürias ja millega tunnistatakse kehtetuks määrus (EL) nr 442/2011 (ELT L 16, lk 1).